CELEX: E2019P0012
Language: fi
Date: 2019-12-18 00:00:00
Title: Hallinnollisia asioita käsittelevän valituslautakunnan 18. joulukuuta 2019 esittämä pyyntö saada EFTAn tuomioistuimelta neuvoa-antava lausunto asiassa Adpublisher AG v. K (Asia E-12/19) 2020/C 110/09

2.4.2020   
            
            
               FI
            
            
               Euroopan unionin virallinen lehti
            
            
               C 110/10
            
         
      Hallinnollisia asioita käsittelevän valituslautakunnan 18. joulukuuta 2019 esittämä pyyntö saada EFTAn tuomioistuimelta neuvoa-antava lausunto asiassa Adpublisher AG v. K
      (Asia E-12/19)
      (2020/C 110/09)
      Hallinnollisia asioita käsittelevä valituslautakunta (Beschwerdekommission für Verwaltungsangelegenheiten) on esittänyt 18. joulukuuta 2019 EFTAn tuomioistuimelle pyynnön neuvoa-antavan lausunnon saamiseksi asiassa Adpublisher AG v. K. Pyyntö saapui tuomioistuimen kirjaamoon 23. joulukuuta 2019, ja se koskee seuraavia kysymyksiä:
      
                  1.
               
               
                  Seuraako luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta 27. huhtikuuta 2016 annetusta Euroopan parlamentin ja neuvoston asetuksesta (EU) 2016/679 (yleinen tietosuoja-asetus) tai muusta ETA:n oikeuden säännöksestä, että yleinen kontradiktorinen menettely valituksen käsittelemiseksi voidaan toteuttaa yleisen tietosuoja-asetuksen nojalla paljastamatta valituksen tekijän nimeä ja osoitetta valitusmenettelyssä?
                  Jos vastaus kysymykseen on myöntävä: Onko tässä tapauksessa tarpeen, että anonymisoinnille on ainakin ensi näkemältä osoitettu perusteltu syy, vai eikö anonymisoinnille ole tarpeen esittää syitä?
               
            
                  2.
               
               
                  Onko jäsenvaltion varmistettava kansallisessa prosessioikeudessaan, että yleisen tietosuoja-asetuksen 77 artiklan mukaisessa valitusmenettelyssä kaikki muut kansalliset muutoksenhakuelimet ovat rekisteröidylle maksuttomia ja että rekisteröityä ei myöskään voida velvoittaa korvaamaan kuluja?
               
            
                  3.
               
               
                  Jos kysymykseen 1 vastataan myöntävästi ja kysymykseen 2 kieltävästi eli jos yleinen kontradiktorinen menettely valituksen käsittelemiseksi voidaan toteuttaa yleisen tietosuoja-asetuksen nojalla yksilöimättä valituksen tekijän nimeä ja osoitetta valitusmenettelyssä ja jos kansallisessa prosessioikeudessa ei tarvitse varmistaa, että yleisen tietosuoja-asetuksen 77 artiklan mukaisessa valitusmenettelyssä kaikki muut kansalliset muutoksenhakuelimet ovat rekisteröidylle maksuttomia, herää kysymys siitä, miten valitusmenettelyssä tehty päätös, jossa edelleen anonyymi rekisteröity määrätään korvaamaan kulut, voidaan panna täytäntöön?